  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 113/12077/23.07.2024

R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	La bugetul local al Municipiului Brad pe anul 2024 se vor încasa venituri în plus față de cele prognozate în cuantum de 15.742,33 mii lei din care suma de 5 mii lei provenită din sponsorizări și suma de 15.737,33 provenită din sume alocate de către Ministerul Dezvoltării Lucrărilor Publice și Administrației pentru următoarele proiecte:
 -  suma de 2.560,00 mii lei provine din sume alocate de la Ministerul Dezvoltării Lucrărilor Publice și Administrației pentru Programul Național de Investiții ”Anghel Saligny” pentru obiectivul de investiții „POD PESTE RÂURILE CRIȘUL ALB ȘI LUNCOI ÎN MUNICIPIUL BRAD, JUDEȚUL HUNEDOARA”, conform contractului de finanțare nr. 3784/03.07.2024;
-  suma de 12.800 mii lei provine din sume alocate de la Ministerul Dezvoltării Lucrărilor Publice și Administrației pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA” conform contractului de finanțare nr. 119513/07.08.2023;
- suma de 377,33 mii lei provine din sume alocate de la Ministerul Dezvoltării Lucrărilor Publice și Administrației, reprezentând transfer sume din PNRR, pentru următoarele proiecte:
	- ”Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad;
	- Reabilitare termică pentru creșterea eficienței energetice a Secției de Ginecologie din cadrul Spitalului Municipal Brad; 
	- Construirea de locuințe nZEB pentru tineri în Municipiul Brad”.
[bookmark: _Hlk150238804]	Astfel, veniturile se stabilesc în sumă de 70.956,05 mii lei, iar cheltuielile în sumă de 74.833,65 mii lei, astfel cum rezultă din Referatul nr. 38298/23.07.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2024 se majorează cu suma de 15.742,33 mii lei la următoarele capitole bugetare:
-  37.02.  ”Transferuri voluntare altele decât subvențiile”  ...............   5,00 mii lei;
- 42.02.  ”Subvenții de la bugetul de stat ”  ................................. 15.737,33 mii lei.
	 Cheltuielile bugetului local al Municipiului Brad pe anul 2024 se majorează cu suma de 15.742,33 mii lei la următoarele capitole bugetare:
- 66.02. ” Sănătate ” ........ ...............................................................   178,79 mii lei;
- 67.02. ” Cultură recreere și religie” ..............................................      5,00 mii lei;
- 70.02. ”Locuință servicii și dezvoltare publică ” ........................      198,54 mii lei;
- 81.02. ” Combustibili și energie ” ..........................................      12.800,00 mii lei;
- 84.02. ”Transporturi ” ..............................................................       2.560,00 mii lei.
Se aprobă virări de credite de la un capitol bugetar la altul, după cum urmează:
- 51.02.  ” Autorități publice și acțiuni externe ”                        (-)      250,00 mii lei;
- 54.02.  ” Alte servicii publice generale”                                   (-)          9,80 mii lei;
- 67.02.  ” Cultură recreere și religie ”                                        (+)      259,80 mii lei.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale art.1 alin. 2, art. 8 și  art. 39  din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

